Referat bestyrelsesmøde 05.03.2020

Mødet blev holdt hos Jette kl. 19:30 Mesterrækken, 5350 Rynkeby

Inviterede: Bestyrelsesmedlemmer og suppleanter Niels Koefoed, Katrine Schmidt Johnsen, Jan Elgaard, Sigrid Sonne, Jette Sørensen, Mogens Kryger, Kim Byrialsen

Afbud fra: Niels

Dagsorden:

1. **Siden sidst**

**Kort orientering fra formanden (Niels)**

Niels kan ikke orientere, da han har meldt afbud. Kathrine og Jan orienterer:

Der har været møde ang. Ladestandere til p-pladsen.

Der har været fastelavn siden sidst med rigtig god tilslutning.

Der har været fællesspisning med 64 spisende gæster.

**Orientering fra kasserer (Jan)**

Der er 94.800 kr. i kassen.

Fastelavn har givet underskud på 700kr., men det er som vanligt.

53 medlemmer af lokalrådet i 2020 indtil videre. Kathrine skriver ud om tilmeldelse i næste nyhedsbrev og på Facebook.

**Orientering fra Landsbyrådet (Niels)**

Punktet udgår, da Niels har meldt afbud.

**Orientering fra udvalgene**

1. **Påske - æggejagt**

Vi mødes kl. 13 ved konfirmandstuen. Sigrid indkøber ckokoladeæg og får kaffe/the mv. af Jan. Jan har bestilt theboller v. Børge, som skal hentes eller bringes (aftales nærmere).

1. **Salg af medlemskort**

Vi skal huske at reklamere for medlemsskabet til arrangementerne. Kathrine foreslår en plakat ved siden af priserne for spise og drikke til arrangementerne.

Vi taler ruter ifht. at sælge medlemsskaber. Jan fordeler dem imellem os.

1. **Landsbymakeover 2020. Deadline 15. marts.**

Vi springer over ifht. ansøgninger dette år og håber på, at nogen fra byen ansøger om projekter. Næste år kunne et muligt projekt være udendørs-fitness redskaber i samarbejde med boldkubben.

1. **Bænke på grønne pletter i Rynkeby. Ansøgning om penge hertil fra Landsbyrådet. Deadline fredag d. 27. marts**

Jan gennemgår fire grønne pletter i Rynkeby, hvor vi kan ansøge om at få bænke op – to af stederne skal bænkene bare udskiftes. Stederne er: 1. Kirkestien, 2. plejehjemsskov (udskiftes), 3. busstopstedet Rynkeby Bygade og Skovsbovej (udskiftes), 4. Grøn plet på Rynkeby Bygade på vej mod Skovhuse.

Vi vedtager at indkøbe de fire bænke og søge landsbyrådet om pengene. Sigrid laver ansøgning.

1. **Plakater til sandwichskiltene.**

Jan kontakter Heidi ang. plakater for æggejagt, Sankt Hans og fællesspisning.

Sigrid laver plakat for Sankt Hans og sender til Jan. Bålet er 20.30, og båltaler findes i løbet af foråret.

1. **Evt.**

Sedlen over nytilflyttede gennemgås ifht. velkomstkurve. Det kan være svært at holde styr på, hvem som flytter ind og ud af lejeboligerne. Vi prøver efter bedste evne at få givet kurve til både ejere og lejere.

Legepladsen: Jan gennemgår kommunens gennemgang af legepladsen. Der var forskelligt at bemærke, men Jan løser de forskellige ting. Vi drøfter, at det ville være fint med et skilt til legepladsen, men er i tvivl om, hvorvidt det er tilladt at sætte skilt op.

Desuden drøftes muligheden for at lægge græsarmeringssten på p-pladsen overfor Spar jf. visionen om stedet som et grønt centrum i Rynkeby. Der er flertal for, at det ikke kan lade sig gøre.